112 Bósanzola Yehova!+א [ʼAlef]Esengo na moto oyo azali kobanga Yehova,+ב [Bet]Oyo asepeli mingi+ na mitindo na ye.+ג [Gimel]2 Bana na ye bakokóma na nguya na mabele.+ד [Dalet]Kasi libota ya bato ya makambo alima ekopambolama.+ה [Heʼ]3 Biloko ya motuya mpe bomɛngo ezali na ndako na ye;+ו [Waw]Mpe boyengebene na ye ezali mpo na libela.+ז [Zayin]4 Angɛngi na molili lokola pole ya bato ya makambo alima.+ח [Het]Azali na ngɔlu mpe na motema mawa mpe azali moyengebene.+ט [Tet]5 Moto oyo azali na ngɔlu+ mpe azali kodefisa+ azali moto malamu.י [Yod]Atambwisaka makambo na ye na bosembo.+כ [Kaf]6 Mpo akotengatenga soki moke te.+ל [Lamed]Bakokanisa moyengebene mpo na seko.+מ [Mem]7 Akobanga nsango mabe te.+נ [Nun]Motema na ye ezali kotengatenga te,+ ezali kotalela Yehova.+ס [Samek]8 Motema na ye ekoki koningana te;+ akobanga te,+ע [ʽAyin]Kino akotala banguna na ye na nse.+פ [Peʼ]9 Akabi biloko mingi; apesi babola.+צ [Tsade]Boyengebene na ye ezali mpo na libela.+ק [Kof]Liseke na ye ekotombwama na nkembo.+ר [Resh]10 Moto mabe akomona mpe akoyoka mpenza nkanda.+ש [Shin]Akolya mino mpe akonyangwa mpenza.+ת [Taw]Mposa ya bato mabe ekokufa.+
lin_Latn